CELEX: 62021TN0431
Language: sk
Date: 2021-07-16 00:00:00
Title: Vec T-431/21: Žaloba podaná 16. júla 2021 – L’union nationale des indépendants solidaires/Komisia

18.10.2021   
            
            
               SK
            
            
               Úradný vestník Európskej únie
            
            
               C 422/18
            
         
      Žaloba podaná 16. júla 2021 – L’union nationale des indépendants solidaires/Komisia
      (Vec T-431/21)
      (2021/C 422/25)
      Jazyk konania: francúzština
      
         Účastníci konania
      
      
         Žalobkyňa: L’union nationale des indépendants solidaires (Lorient, Francúzsko) (v zastúpení: F. Ortega, advokát)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  určil, že Komisia svoju odpoveď na sťažnosť opiera o osobný a, v dôsledku toho, protiprávny výklad článku 153 ods. 4 ZFEÚ,
               
            
                  —
               
               
                  určil, že Komisia si nesplnila povinnosť vyplývajúcu zo Zmlúv a najmä z článku 105 ods. 1 ZFEÚ,
               
            
                  —
               
               
                  určil, že Cnav a s ňou spojené organizácie porušujú pravidlá európskej hospodárskej súťaže,
               
            
                  —
               
               
                  uložil Komisii povinnosť zaplatiť v prospech Union nationale des indépendants solidaires sumu vo výške 2 500 eur ako náhradu nákladov za právne zastupovanie,
               
            
                  —
               
               
                  uložil Komisii povinnosť zaplatiť trovy konania.
               
            
         Dôvody a hlavné tvrdenia
      
      Na podporu svojej žaloby proti rozhodnutiu Komisie Ares(2021)3291074 z 18. mája 2021, ktorým sa zamietla jej sťažnosť, žalobkyňa uvádza tri žalobné dôvody.
      
                  1.
               
               
                  Prvý žalobný dôvod je založený na porušení článku 267 ZFEÚ, ktorým normotvorca právomoc rozhodovať o výklade Zmlúv priznáva výlučne Súdnemu dvoru Európskej únie. Žalobkyňa na základe toho dospela k záveru, že Komisia je povinná riadiť sa iba výkladom Zmlúv, ktorý vykonal Súdny dvor.
               
            
                  2.
               
               
                  Druhý žalobný dôvod je založený na porušení článku 153 ods. 4 ZFEÚ. Žalobkyňa tvrdí, že výklad tohto článku Komisiou, podľa ktorého vytvorenie a správa systémov sociálneho zabezpečenia, vrátane dôchodkových systémov, v zásade ostáva vecou členských štátov, nemôže mať úspech. Komisia ďalej prekračuje svoje právomoci, aby odôvodnila odmietnutie určenia porušenia pravidiel európskej hospodárskej súťaže organizáciou, proti ktorej bola podaná sťažnosť.
               
            
                  3.
               
               
                  Tretí žalobný dôvod je založený na porušení článkov 101, 102 a 105 ZFEÚ, pretože podľa žalobkyne jednou z úloh Komisie je ex offo preskúmavať porušovania zásad zakotvených v uvedených článkoch. Organizáciu, proti ktorej bola podaná sťažnosť, možno považovať iba za podnik, takže sú na ňu uplatniteľné predpisy Únie v oblasti hospodárskej súťaže. Žalobkyňa dospela k záveru, že monopolné postavenie Caisse nationale d’assurance vieillesse a organizácií, ktoré sú s ňou spojené, je protiprávne.